**Ministru kabineta rīkojuma projekta**

 **“Grozījumi Eiropas Savienības struktūrfondu un Kohēzijas fonda
2014.–2020.gada plānošanas perioda darbības programmā “Izaugsme un nodarbinātība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda (turpmāk – ES fondi) 2014.–2020.gada plānošanas perioda darbības programma “Izaugsme un nodarbinātība” (turpmāk – darbības programma) ir apstiprināta ar Ministru kabineta (turpmāk – MK) 2015.gada 4.februāra rīkojumu Nr.62 “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība””. Darbības programma izstrādāta saskaņā ar Eiropas Parlamenta un Padomes 2013.gada 17.decembra regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr. 1083/2006 (turpmāk – Regula Nr. 1303/2013), un saskaņā ar Regulas Nr.1303/2013 30.panta 1. un 2.punktu dalībvalstij ir tiesības iesniegt Eiropas Komisijai (turpmāk – EK) pienācīgi pamatotu prasību veikt grozījumus darbības programmā, par kuriem EK attiecīgi nepieciešamības gadījumā sniedz savus apsvērumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2017.gada 29.marta rīkojumu Nr.160 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” (turpmāk – MK rīkojums Nr.160) tika apstiprināti darbības programmas grozījumi, kas 2017.gada 31.martā tika iesniegti EK. Savukārt 2017.gada 24.aprīlī tika saņemti EK apsvērumi par ierosinātajiem grozījumiem, aicinot gan sniegt papildu skaidrojumus, gan veikt atsevišķus precizējumus, pilnveidojot un iesniedzot precizētu darbības programmu. Pēc vairākkārtējām diskusijām un vienošanās ar EK, izstrādātais MK rīkojuma projekts “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” (turpmāk – rīkojuma projekts) paredz atsaukt ar MK rīkojumu Nr.160 apstiprināto Vides aizsardzības un reģionālās attīstības ministrijas (turpmāk – VARAM) kompetencē esošā 5.2.1.1.pasākuma “Atkritumu dalītas savākšanas sistēmas attīstība” iznākuma rādītāju (rīkojuma projekta 2.punkts), kā arī atkārtoti precizēt 5.4.1.specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” sasniedzamo iznākuma rādītāja vērtību (rīkojuma projekta 3.punkts). Tāpat, vienojoties ar EK, veikti precizējumi ar MK rīkojumu Nr.160 apstiprinātajos 8. un 9. prioritārā virziena snieguma ietvara mērķos, kas ir būtiski, lai Latvija un nozares nezaudētu ES fondu atbalsta iespējas investīcijām (rīkojuma projekta 5. un 9.punkts).Ņemot vērā, ka izmaiņas snieguma ietvarā ir veicamas vienu reizi ES fondu 2014.–2020.gada plānošanas perioda ietvaros, rīkojuma projekts paredz atsaukt ar MK rīkojumu Nr.160 apstiprinātos 9.prioritārā virziena snieguma ietvara finanšu mērķus, kas ietekmēja Labklājības ministrijas (turpmāk – LM) un Veselības ministrijas (turpmāk – VM) pārziņā esošo specifisko atbalsta mērķu īstenošanu, ņemot vērā, ka vēl norisinās veselības nozares reformas, uz kā pamata plānotas ES fondu investīcijas veselības nozarē. Izmaiņas 9.prioritārā virziena snieguma ietvara finanšu mērķu samazināšanai plānots ietvert nākamajos darbības programmas grozījumos.Ņemot vērā konstatētos kļūdainos aprēķinus un pieņēmumus plānošanas fāzē attiecībā uz bērnu aprūpes iestādēs esošo bērnu skaitu, kuriem veicams individuālo vajadzību izvērtējums, jo netika ņemts vērā bērnu skaits, kas 2023.gadā jau būs sasnieguši pilngadību un tādējādi vairs nekvalificēsies atbalstam, kā arī netika ņemts vērā bērnu skaits, kuri līdz 2023.gadam tiks adoptēti, nepieciešamas izmaiņas atsevišķos sasniedzamajos uzraudzības rādītājos (rīkojuma projekta 8.punkts). Lai nodrošinātu demarkāciju un nepārklāšanos ar citiem EK finanšu instrumentiem, tiek atsaukti ar MK rīkojumu Nr.160 apstiprinātie grozījumi veselības nozares valsts pārvaldes iestādēs strādājošo kvalifikācija celšanai, ņemot vērā, ka VM apstiprināts projekts citā EK programmā par veselības nozares valsts pārvaldes iestādēs strādājošo kvalifikācija celšanu (rīkojuma projekta 6. un 7.punkts). Lai vienkāršotu un atvieglotu integrētu teritoriālo investīciju projektu īstenošanu (turpmāk – ITI), atbilstoši Sadarbības partneru darba grupas par ES fonda jautājumiem 2017.gada 17.maija sēdē tika atbalstīta ITI investīciju projektu īstenošana Kultūras ministrijas (turpmāk – KM) administrētā 5.5.1.specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1.SAM) ietvaros, izveidojot 5.5.1.SAM jaunu projektu iesniegumu atlases kārtu atbilstoši darbības programmā noteiktajiem rādītājiem un nosacījumiem, nepieciešamo finansējumu 22 919 516 *euro* pārdalot no 5.6.2.specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”. Lai īstenotu minētās izmaiņas, VARAM 2017.gada 26.maijā iesniedza Finanšu ministrijai priekšlikumu tehniskiem grozījumiem darbības programmā, paplašinot ITI ietvaru ar 5.5.1.SAM un paplašinot dabas mantojuma ieguldījumu teritoriju arī ārpus Baltijas jūras piekrastes un citus nepieciešamos tehniskos grozījumus. Pēc konceptuāla saskaņojuma no EK puses, grozījumi iekļauti rīkojuma projektā (rīkojuma projekta 4. un 10.punkts)Vienlaikus tehniski precizējumi veikti darbības programmas 1.1.apakšsadaļas “Darbības programmas stratēģija ieguldījumam Savienības stratēģijā gudrai, ilgtspējīgai un iekļaujošai izaugsmei” tabulas Nr.1.1. (1) 6.punktā (rīkojuma projekta 1.punkts). |
| 3. | Projekta izstrādē iesaistītās institūcijas | Rīkojuma projekta izstrādē iesaistīta Izglītības un zinātnes ministrija, KM, LM, VM, VARAM, kā arī tas saskaņots ar Tieslietu ministriju. |
| 4. | Cita informācija | ES fondu 2014.–2020.gada plānošanas perioda ieviešanas procesā, ES fondu īstenošanā iesaistītās atbildīgās iestādes ir identificējušas vēl papildu jaunus grozījumus, kurus nepieciešams iestrādāt darbības programmā sekmīgai ES fondu 2014.–2020.gada plānošanas perioda ieviešanai. Papildu identificētos jaunos grozījumus darbības programmā plānots vēl šogad virzīt kā jaunu, atsevišķu grozījumu priekšlikumu darbības programmā atbilstoši MK 2014.gada 16.janvāra noteikumos Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” noteiktajai kārtībai, lai neaizkavētu un sekmīgi noslēgtu uzsākto saskaņošanas procesu ar EK par MK rīkojumā Nr.160 ietvertajiem grozījumiem darbības programmā. Atsevišķu grozījumu virzīšana nenozīmēs būtiski garāku saskaņošanas procesu, ņemot vērā nepieciešamību prioritāri tos saskaņot nacionālā līmenī, kā arī specifisko saskaņošanas procesu ar EK starpdienestiem gadījumā, ja papildu jaunie identificētie grozījumi tiktu virzīti ar apstiprināšanai EK iesniegtajiem MK rīkojumā Nr.160 ietvertajiem grozījumiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Darbības programma kopumā pozitīvi ietekmē visas tautsaimniecības jomas, savukārt grozījumi MK rīkojumā Nr.160 veicinās veiksmīgu darbības programmas grozījumu apstiprināšanu EK. Detalizētāki nosacījumi tiks ietverti MK noteikumos par specifisko atbalsta mērķu vai to pasākumu īstenošanu, kurus skars rīkojuma projektā ietvertie grozījumi. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tieša ietekme uz valsts un pašvaldību budžetiem tiks vērtēta, izstrādājot vai nepieciešamības gadījumā precizējot MK noteikumus par specifisko atbalsta mērķu vai to pasākumu īstenošanu, kurus skars grozījumi darbības programmā.  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti  | Specifisko atbalsta mērķu ieviešanu, kurus skars grozījumi darbības programmā, regulēs MK noteikumi par specifisko atbalsta mērķu vai to pasākumu īstenošanu, kas atbilstoši Eiropas Savienības struktūrfondu un Kohēzijas fonda 2014.–2020.gada plānošanas perioda vadības likumam (turpmāk – Vadības likums) tiks izstrādāti līdz 2017.gada 31.decembrim vai tajos tiks veikti nepieciešamie grozījumi. |
| 2. |  Atbildīgā institūcija  | Finanšu ministrija. |
| 3. | Cita informācija | Nav.  |

**Anotācijas V sadaļa – projekts šo jomu neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta, publicējot rīkojuma projektu esfondi.lv tīmekļa vietnē 2017.gada 25.jūlijā.  |
| 2. | Sabiedrības līdzdalība projekta izstrādē | Iebildumi un priekšlikumi nav saņemti. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Vadības likumā noteikto. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav. |

Finanšu ministra vietā –

labklājības ministrs J.Reirs

Lapsa, 67095698

Inga.Lapsa@fm.gov.lv